#
Verzija 2.9.2

Semantička platforma za objavljivanje

# Najvažnije stvari prvo

Dobro došli. WordPress je veoma poseban projekat za mene. Svaki programer i pomogač dodao je nešto posebno u njega i zajedno smo napravili nešto prelijepo. Veoma sam ponosan što sam dio ovoga. Hiljade sati su već potrošene u WordPress i stalno nastojimo da ga učinimo još boljim. Hvala vam što ste WordPress učinili dijelom svoga svijeta.

— Matt Mullenweg

# Instalacija: Poznata petominutna instalacija

1. Raspakujte paket u prazan direktorij.
2. Otvorite `wp-config-sample.php` u nekom uređivaču teksta kao što je npr. WordPad i unesite detalje o vašoj bazi podataka.
3. Sačuvajte datoteku kao `wp-config.php`
4. Sve dodajte na server.
5. Otvorite /wp-admin/install.php u vašeg internet pretraživaču. Ovim biste trebali postaviti tabele za vaš blog. Ako dođe do greške, provjerite vašu wp-config.php datoteku i pokušajte ponovo. Ako ponovo ne uspije, molimo vas da posjetite forume za podršku i zatražite pomoć kako biste riješili vaš problem.
6. Zapamtite (ili još bolje zapišite) šifru koja će biti generisana za vas.
7. Instalacijska skripta bi vas onda trebala poslati na stranicu za prijavu. Prijavite se pomoću korisničkog imena `admin` i šifre generisane u toku instalacije. Zatim možete kliknuti na 'Profil' da promijenite šifru.

# Nadogradnja

Prije nego nadogradite bilo šta, obavezno napravite backup svih datoteka koje ćete možda mijenjati (kao npr. `index.php`).

## Nadogradnja sa bilo koje prethodne verzije WordPressa na verziju 2.8.4:

1. Obrišite vaše stare WP datoteke, sačuvajte samo one koje ste mijenjali ako je neophodno.
2. Dodajte nove datoteke.
3. U vaš internet pretraživač unesite adresu za nadogradnju /wp-admin/upgrade.php.
4. Očekivali ste više koraka? To je to!

## Promjene predložaka

Ako ste prilagođavali vaše predloške najvjerovatnije ćete morati napraviti neke izmjene na njima. Ako pretvarate vaše predloške verzije 1.2 ili starije, za vas smo napravili specijalno uputstvo.

# Izvori na internetu

Ako imate bilo kakvih pitanja na koja ne možete naći odgovore u ovom dokumentu, molimo vas da pogledate brojne WordPressove izvore na internetu:

WordPressov Kodeks
  Kodeks je WordPressova enciklopedija o svemu. To je najbolji dostupan izvor informacija vezan za WordPress.
Programerski blog
  Ovdje ćete naći najnovije nadogradnje i vijesti vezane za WordPress. Zabilježite stranicu i provjeravajte je često.
WordPress Planet
  WordPress Planet sakuplja vijesti i članke sa svih WordPressovih blogova širom weba.
WordPressovi forumi za podršku
  Ako ste tražili svugdje i još ne možete pronaći odgovor, forumi za podršku su veoma aktivni i imaju veliku zajednicu koja je spremna da vam pomogne. Da biste im pomogli u rješavanju vašeg problema napišite što više detalja o njemu.
WordPressov IRC kanal
  Na kraju, postoji online kanal za razgovor koji se koristi za raspravu između ljudi koji koriste WordPress i tu se često nalaze teme za podršku. Ova wiki stranica bi vas trebala uputiti u pravom smjeru. (irc.freenode.net #wordpress)

# Sistemske preporuke

- PHP verzija 4.3 ili veća.
- MySQL verzija 4.1.2 ili veća.
- ... i link prema http://wordpress.org stranici.

WordPress je oficijelni nastavak b2/cafélog softvera, koji je isprogramio Michel V. Rad je nastavljen od strane WordPress programera. Ako želite pomoći WordPressu, molimo vas da razmislite o donaciji.

# Nadogradnja sa nekog drugog sistema

WordPress podržava uvoz sa mnogo sistema. Prvo trebate instalirate WordPress onako kako je to objašnjeno iznad.

# XML-RPC i Atom interfejs

Sada na vašem WordPress blogu možete objavljvati pomoću alatki kao što su Windows Live Writer, Ecto, Bloggar, Radio Userland (što znači da možete koristiti Radio email-u-blog mogućnost), NewzCrawler i druge alate koji podržavaju API za bloganje! :) Više o ovome možete pročitati u XML-RPC podršci na Kodeksu.

# Objavljivanje putem emaila

Sada možete objavljivati pomoću bilo kojeg email klijenta! Da biste ovo omogućili otiđite na stranicu "Pisanje" i popunite detalje o konekciji na vaš tajni POP3 račun. Zatim trebate podesiti `wp-mail.php` da periodično provjerava poštanski sandučić. To možete učiniti pomoću Cron-jobsa, ili ako ga vaš poslužitelj ne podržava pomoću nekog drugog sistema za nadgledanje web stranica, čime ćete omogućiti tom servisu provjeru vašeg `wp-mail.php` URL.

Objavljivanje je jednostavno i lahko: bilo koji email poslan na upisanu adresu će biti objavljen, s tim da će tema emaila biti naslov. Najbolje je da adresa za objavljivanje ostane tajna. Skripta će brisati emailove nakon što se uspješno objave..

# Korisničke uloge

Eliminisali smo korisničke nivoe kakao bismo napravili više prostora za fleksibilnije uloge u sistemu koji je uveden u verziji 2.0. Više o ovome možete pročitati u Kodeksu.

# Završna obavještenja

- Ako imate neke prijedloge, ideje, komentare ili ako (khmm!) pronađete bug, pridružite nam se na forumima za podršku.
- WordPress sada ima snažan plugin API pomoću kojeg možete lahko i jednostavno proširiti WordPressove mogućnosti. Ako ste programer i zainteresovani ste za korištenje ovoga molimo vas da pogledate dokumentaciju o pluginima u Kodeksu. U većini slučajeva nećete morati mijenjati bilo kakav izvorni kod.

# Širite ljubav

WordPress nema višemilionski vrijedan marketing ili poznate sponzore, ali imamo nešto mnogo bolje za vas. Ako uživate u korištenju WordPressa molimo vas da obavijestite nekog vašeg prijatelja, date savjet nekome ko se ne snalazi tako dobro kao vi ili na neki drugi način pomognete u širenju glasa o nama.

# Zaštita od kopiranja

WordPress je objavljen pod GPL-om (pogledajte license.txt).